ddrg/super_eurlex huggingface dataset:
Oikaistaan neuvoston päätös 2001/173/EY, tehty 26 päivänä helmikuuta 2001, alueiden komitean alankomaalaisen jäsenen ja varajäsenen nimeämisestä (EYVL L 63, 3.3.2001)



Virallinen lehti nro L 082 , 22/03/2001 s. 0036 - 0036



Oikaistaan neuvoston päätös 2001/173/EY, tehty 26 päivänä helmikuuta 2001, alueiden komitean alankomaalaisen jäsenen ja varajäsenen nimeämisestä (Euroopan yhteisöjen virallinen lehti L 63, 3. maaliskuuta 2001) Toisella kansisivulla ja sivulla 56 päätöksen otsikossa: korvataan: "... alankomaalaisen jäsenen ja varajäsenen nimeämisestä" seuraavasti: "... kahden alankomaalaisen varajäsenen nimeämisestä". Sivulla 56, johdanto-osan ainoassa kappaleessa: korvataan: sekä katsoo, että alueiden komiteassa on vapautunut varsinaisen jäsenen ja varajäsenen paikka varsinaisen jäsenen A.G.J.M. ROMBOUTSin ja varajäsen Mathilde VAN DEN BRINKin erottua, ... seuraavasti: sekä katsoo, että alueiden komiteassa on vapautunut kaksi varajäsenen paikkaa A.G.J.M. ROMBOUTSin ja Mathilde VAN DEN BRINKin erottua, .... Sivulla 56, ainoan artiklan ensimmäisellä rivillä: korvataan: "Nimetään... varsinaiseksi jäseneksi W. ZWAAN ...", seuravaasti: "Nimetään... varajäseneksi W. ZWAAN ...".
Oikaistaan Euroopan parlamentin ja neuvoston päätös N:o 1346/2001/EY, tehty 22 päivänä toukokuuta 2001, päätöksen N:o 1692/96/EY muuttamisesta merisatamien, sisävesisatamien ja intermodaaliterminaalien sekä liitteessä III olevan hankkeen n:o 8 osalta (EYVL L 185, 6.7.2001)



Virallinen lehti nro L 288 , 01/11/2001 s. 0053 - 0053



Oikaistaan Euroopan parlamentin ja neuvoston päätös N:o 1346/2001/EY, tehty 22 päivänä toukokuuta 2001, päätöksen N:o 1692/96/EY muuttamisesta merisatamien, sisävesisatamien ja intermodaaliterminaalien sekä liitteessä III olevan hankkeen n:o 8 osalta (Euroopan yhteisöjen virallinen lehti L 185, 6. heinäkuuta 2001) Sivu 7, liite (päätöksen N:o 1692/96/EY liite I) Oikaistaan liitteessä I olevat 4 ja 5 jaksoa esittävät kartat seuraavasti: 1) 4 jakso: Sisävesiväyläverkko ja sisävesisatamat a) Sisävesiväylät: - Kartta 4.0 Pisteviivan, joka viittaa sanaan "Suunnitellut", on oltava väriltään sininen. - Kartat 4.2, 4.4 ja 4.5 Viivan, joka viittaa sanaan "Nykyiset", ja pisteviivan, joka viittaa sanaan "Suunnitellut", on oltava väriltään sininen. b) Rautatiet/Tiet: Kaikki kartat (4.0, 4,1A, 4.1B, 4.2, 4.3, 4.4 ja 4.5) Viivan, joka viittaa sanaan "Rautatiet", on oltava väriltään sinipunainen ja viivan, joka viittaa sanaan "Tiet", on oltava väriltään keltainen. 2) 5 jakso: Merisatamat - A-luokka a) Sisävesiväylät: Kartat 5.0, 5.2, 5.3 ja 5.5 Viivan, joka viittaa sanaan "Nykyiset", ja pisteviivan, joka viittaa sanaan "Suunnitellut", on oltava väriltään sininen. b) Satamat: - Kartat 5.0, 5.1 ja 5.3 Sanoihin "Merisatamat" ja "Sisävesisatamat/Merisatamat" tai "Merisatamat/Sisävesisatamat" viittaavien symbolien värit on vaihdettava keskenään. - Kartta 5.4 Sanaan "Merisatamat" viittaavan symbolin on oltava väriltään sininen. Poistetaan sanat "Merisatamat/Sisävesisatamat" ja niihin viittaava väriltään sininen symboli. - Kartta 5.5 Poistetaan sanat "Merisatamat/Sisävesisatamat" ja niihin viittaava väriltään punainen symboli. c) Rautatiet/Tiet: Kartta 5.2 Viivan, joka viittaa sanaan "Rautatiet", on oltava väriltään sinipunainen ja viivan, joka viittaa sanaan "Tiet", on oltava väriltään keltainen.
Oikaistaan neuvoston päätös 2001/822/EY, tehty 27 päivänä marraskuuta 2001, merentakaisten maiden ja alueiden assosiaatiosta Euroopan yhteisöön ("päätös merentakaisten alueiden assosiaatiosta") (EYVL L 314, 30.11.2001)



Virallinen lehti nro L 064 , 07/03/2002 s. 0039 - 0039



Oikaistaan neuvoston päätös 2001/822/EY, tehty 27 päivänä marraskuuta 2001, merentakaisten maiden ja alueiden assosiaatiosta Euroopan yhteisöön ("päätös merentakaisten alueiden assosiaatiosta") (Euroopan yhteisöjen virallinen lehti L 314, 30. marraskuuta 2001) Sivula 23, 62 artiklassa, toisella rivillä: korvataan: "... ennen 31 päivää joulukuuta 2007..." seuraavasti: "... ennen 31 päivää joulukuuta 2011...".
32001D0781R(01)

Oikaistaan komission päätös 2001/781/EY, tehty 25 päivänä syyskuuta 2001, vastaanottavia viranomaisia koskevat tiedot sisältävän käsikirjan ja tiedoksiannettavissa olevia asiakirjoja koskevan luettelon laatimisesta oikeudenkäynti- ja muiden asiakirjojen tiedoksiannosta ja jäsenvaltioissa siviili- tai kauppaoikeudellisissa asioissa neuvoston asetuksen (EY) N:o 1348/2000 mukaisesti (EYVL L 298, 15.11.2001)



Virallinen lehti nro L 031 , 01/02/2002 s. 0088 - 0088
32001D0781R(02)

Oikaistaan komission päätös 2001/781/EY, tehty 25 päivänä syyskuuta 2001, vastaanottavia viranomaisia koskevat tiedot sisältävän käsikirjan ja tiedoksiannettavissa olevia asiakirjoja koskevan luettelon laatimisesta oikeudenkäynti- ja muiden asiakirjojen tiedoksiannosta jäsenvaltioissa siviili- tai kauppaoikeudellisissa asioissa neuvoston asetuksen (EY) N:o 1348/2000 mukaisesti (EYVL L 298, 15.11.2001)



Virallinen lehti nro L 060 , 05/03/2003 s. 0003 - 0003
Oikaistaan neuvoston päätös, tehty 8 päivänä marraskuuta 2001, Euroopan elin- ja työolojen kehittämissäätiön hallintoneuvoston varsinaisten jäsenten ja varajäsenten nimeämisestä (EYVL C 327, 22.11.2001)



Virallinen lehti nro C 246 , 12/10/2002 s. 0024 - 0024



Oikaistaan neuvoston päätös, tehty 8 päivänä marraskuuta 2001, Euroopan elin- ja työolojen kehittämissäätiön hallintoneuvoston varsinaisten jäsenten ja varajäsenten nimeämisestä (Euroopan yhteisöjen virallinen lehti C 327, 22. marraskuuta 2001) (2002/C 246/14) Sivulla 2, 1 artiklan: - I kohdassa "Hallitusten edustajat", Kreikka, toisessa ja kolmannessa sarakkeessa: korvataan: "Antonios CHRISTODOULOU" ja "Stamatia PISSIMISSI", seuraavasti: "Dimitrios TAGAS" ja "Manolis MYLONAS", - II kohdassa "Työntekijäjärjestöjen edustajat", Kreikka, toisessa sarakkeessa: korvataan: "Stefanos LEMOS", seuraavasti: Alexandros KALYVIS, - II kohdassa "Työntekijäjärjestöjen edustajat", Ruotsi, toisessa ja kolmannessa sarakkeessa nimien järjestystä on vaihdettava seuraavasti: "Mats ESSEMYR" ja "Sven BERGSTRÖM"
2001/21/EY: Komission päätös, tehty 21 päivänä joulukuuta 2000, Alankomaiden kalastuslaivaston monivuotisen ohjausohjelman hyväksymisestä 1 päivän tammikuuta 1997 ja 31 päivän joulukuuta 2001 väliseksi ajaksi tehdyn päätöksen 98/128/EY muuttamisesta (tiedoksiannettu numerolla K(2000) 4015)



Virallinen lehti nro L 005 , 10/01/2001 s. 0010 - 0011



Komission päätös, tehty 21 päivänä joulukuuta 2000, Alankomaiden kalastuslaivaston monivuotisen ohjausohjelman hyväksymisestä 1 päivän tammikuuta 1997 ja 31 päivän joulukuuta 2001 väliseksi ajaksi tehdyn päätöksen 98/128/EY muuttamisesta (tiedoksiannettu numerolla K(2000) 4015) (Ainoastaan hollanninkielinen teksti on todistusvoimainen) (2001/21/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kalatalousalan rakenteellisia toimia koskevista yksityiskohtaisista säännöistä ja edellytyksistä 17 päivänä joulukuuta 1999 annetun neuvoston asetuksen (EY) N:o 2792/1999(1) ja erityisesti sen 5 ja 6 artiklan, ottaa huomioon yhteisön kalastusalan uudelleenjärjestelyn tavoitteista ja yksityiskohtaisista säännöistä 1 päivästä tammikuuta 1997 31 päivään joulukuuta 2001 kestävän tasapainon löytämiseksi kalavarojen ja niiden hyödyntämisen välillä 26 päivänä kesäkuuta 1997 tehdyn neuvoston päätöksen 97/413/EY(2) ja erityisesti sen 9 artiklan 1 kohdan, sekä katsoo seuraavaa: (1) Alankomaiden kalastuslaivaston monivuotisen ohjausohjelman hyväksymisestä 1 päivän tammikuuta 1997 ja 31 päivän joulukuuta 2001 väliseksi ajaksi 16 päivänä joulukuuta 1997 tehdyssä komission päätöksessä 98/121/EY(3) vahvistetut tavoitteet määriteltiin tuolloin käytettävissä olleiden tietojen perusteella. (2) Alankomaat on toimittanut laivastonsa alusten perinteisestä kapasiteetista ja toimintatasoista uutta tietoa, jonka perusteella kyseisiä tavoitteita olisi tarkistettava. (3) Tässä päätöksessä säädetyt toimenpiteet ovat kalastus- ja vesiviljelyalan hallintokomitean lausunnon mukaiset, ON TEHNYT TÄMÄN PÄÄTÖKSEN: 1 artikla Kumotaan päätöksen 98/121/EY liitteenä oleva taulukko, jossa vahvistetaan Alankomaiden kalastuslaivaston monivuotisen ohjausohjelman tavoitteet vuosiksi 1997-2001, ja korvataan se tämän päätöksen liitteessä olevalla taulukolla alaviitteineen. 2 artikla Tämä päätös on osoitettu Alankomaiden kuningaskunnalle. Tehty Brysselissä 21 päivänä joulukuuta 2000. Komission puolesta Franz Fischler Komission jäsen (1) EYVL L 337, 30.12.1999, s. 10. (2) EYVL L 175, 3.7.1997, s. 27. (3) EYVL L 39, 12.2.1998, s. 15. LIITE Alankomaat >TAULUKON PAIKKA>
Neuvoston päätös, tehty 18 päivänä joulukuuta 2000, työturvallisuuden, työhygienian ja työterveyden neuvoa-antavan komitean varsinaisten jäsenten ja varajäsenten nimeämisestä



Virallinen lehti nro C 001 , 04/01/2001 s. 0001 - 0004



Neuvoston päätös, tehty 18 päivänä joulukuuta 2000, työturvallisuuden, työhygienian ja työterveyden neuvoa-antavan komitean varsinaisten jäsenten ja varajäsenten nimeämisestä (2001/C 1/01) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 202 artiklan, ottaa huomioon työturvallisuuden, työhygienian ja työterveyshuollon neuvoa-antavan komitean perustamisesta 27 päivänä kesäkuuta 1974 tehdyn neuvoston päätöksen 74/325/ETY(1), ottaa huomioon jäsenvaltioiden hallitusten neuvostolle esittämät ehdokasluettelot, sekä katsoo seuraavaa: (1) Neuvosto on 7 päivänä heinäkuuta 1997 tekemällään päätöksellä(2) nimennyt työturvallisuuden, työhygienian ja työterveyden neuvoa-antavan komitean jäsenet ja varajäsenet 7 päivästä heinäkuuta 1997 alkaneeksi ja 6 päivänä heinäkuuta 2000 päättyneeksi toimikaudeksi. (2) On aiheellista nimetä työturvallisuuden, työhygienian ja työterveyden neuvoa-antavan komitean varsinaiset jäsenet ja varajäsenet kolmen vuoden toimikaudeksi, ON PÄÄTTÄNYT SEURAAVAA: 1 artikla Nimetään seuraavat henkilöt työturvallisuuden, työhygienian ja työterveyden neuvoa-antavan komitean jäseniksi ja varajäseniksi 18. joulukuuta 2000 alkavaksi ja 17. joulukuuta 2003 päättyväksi toimikaudeksi: I. HALLITUSTEN EDUSTAJAT a) Varsinaiset jäsenet >TAULUKON PAIKKA> b) Varajäsenet >TAULUKON PAIKKA> II. TYÖNTEKIJÄJÄRJESTÖJEN EDUSTAJAT a) Varsinaiset jäsenet >TAULUKON PAIKKA> b) Varajäsenet >TAULUKON PAIKKA> III. TYÖNANTAJAJÄRJESTÖJEN EDUSTAJAT a) Varsinaiset jäsenet >TAULUKON PAIKKA> b) Varajäsenet >TAULUKON PAIKKA> 2 artikla Neuvosto nimeää myöhemmin Italian ja Ruotsin edustajat, joita ei ole vielä esitetty. 3 artikla Tämä päätös julkaistaan tiedoksi Euroopan yhteisöjen virallisessa lehdessä. Tehty Brysselissä 18 päivänä joulukuuta 2000. Neuvoston puolesta Puheenjohtaja D. Voynet (1) EYVL L 185, 9.7.1974, s. 15. (2) EYVL C 220, 19.7.1997, s. 1.
2001/18/EY: Komission päätös, tehty 21 päivänä joulukuuta 2000, määräaikaisen kokeen järjestämisestä neuvoston direktiivin 69/208/ETY mukaisesti rapsi- ja rypsihybridien ja lajikeseosten siementen laatua koskevien vaatimusten vahvistamiseksi tehdyn päätöksen 95/232/EY muuttamisesta (ETA:n kannalta merkityksellinen teksti) (tiedoksiannettu numerolla K(2000) 4023)



Virallinen lehti nro L 004 , 09/01/2001 s. 0036 - 0036



Komission päätös, tehty 21 päivänä joulukuuta 2000, määräaikaisen kokeen järjestämisestä neuvoston direktiivin 69/208/ETY mukaisesti rapsi- ja rypsihybridien ja lajikeseosten siementen laatua koskevien vaatimusten vahvistamiseksi tehdyn päätöksen 95/232/EY muuttamisesta (tiedoksiannettu numerolla K(2000) 4023) (ETA:n kannalta merkityksellinen teksti) (2001/18/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon öljy- ja kuitukasvien siementen pitämisestä kaupan 30 päivänä kesäkuuta 1969 annetun neuvoston direktiivin 69/208/ETY(1), sellaisena kuin se on viimeksi muutettuna direktiivillä 98/96/EY(2), ja erityisesti sen 12 a artiklan, sekä katsoo seuraavaa: (1) Komission päätöksellä 95/232/EY(3), sellaisena kuin se on muutettuna päätöksellä 1999/84/EY(4), on järjestetty erityisolosuhteissa määräaikainen koe rapsi- ja rypsihybridien ja lajikeseosten siementen laatua koskevien vaatimusten vahvistamiseksi. Se päättyy 31 päivänä joulukuuta 2000. (2) Tämän kokeen aikana tällaisten siementen tuotantoon liittyvä tekniikka on kehittynyt erityisesti heteen steriliteetin osalta. (3) Vielä ei ole ollut mahdollista tehdä asianmukaisia päätelmiä eikä vahvistaa rapsi- ja rypsihybridien ja lajikeseosten siementen laatua koskevia lopullisia vaatimuksia. (4) Tämän vuoksi on tarpeen pidentää nykyisen kokeen kestoa, jotta voidaan arvioida, pitäisikö yhteisön lainsäädäntöön tehdä myöhemmin mukautuksia. (5) Kokeen jatkuvuus on tarpeen varmistaa. (6) Tässä päätöksessä säädetyt toimenpiteet ovat maataloudessa, puutarhaviljelyssä ja metsätaloudessa käytettäviä siemeniä ja lisäysaineistoa käsittelevän pysyvän komitean lausunnon mukaiset, ON ANTANUT TÄMÄN ASETUKSEN: 1 artikla Korvataan päätöksessä 95/232/EY 5 artiklan 3 kohdassa päivämäärä "31 päivänä joulukuuta 2000" päivämäärällä "30 päivänä kesäkuuta 2002" ja 5 kohdassa päivämäärä "31 päivää joulukuuta 2000" päivämäärällä "30 päivää kesäkuuta 2002". 2 artikla Tämä päätös tulee voimaan 31 päivänä joulukuuta 2000. 3 artikla Tämä päätös on osoitettu kaikille jäsenvaltioille. Tehty Brysselissä 21 päivänä joulukuuta 2000. Komission puolesta David Byrne Komission jäsen (1) EYVL L 169, 10.7.1969, s. 3. (2) EYVL L 25, 1.2.1999, s. 27. (3) EYVL L 154, 5.7.1995, s. 22. (4) EYVL L 27, 2.2.1999, s. 31.
2001/26/EY: Komission päätös, tehty 27 päivänä joulukuuta 2000, nautakarjojen virallisesti tuberkuloosista vapaan aseman vahvistamisesta tiettyjen jäsenvaltioiden tai jäsenvaltioiden alueiden osalta tehdyn päätöksen 1999/467/EY muuttamisesta neljännen kerran (ETA:n kannalta merkityksellinen teksti) (tiedoksiannettu numerolla K(2000) 4144)



Virallinen lehti nro L 006 , 11/01/2001 s. 0018 - 0019



Komission päätös, tehty 27 päivänä joulukuuta 2000, nautakarjojen virallisesti tuberkuloosista vapaan aseman vahvistamisesta tiettyjen jäsenvaltioiden tai jäsenvaltioiden alueiden osalta tehdyn päätöksen 1999/467/EY muuttamisesta neljännen kerran (tiedoksiannettu numerolla K(2000) 4144) (ETA:n kannalta merkityksellinen teksti) (2001/26/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyteen liittyvistä ongelmista yhteisön sisäisessä nautaeläinten ja sikojen kaupassa 26 päivänä kesäkuuta 1964 annetun neuvoston direktiivin 64/432/ETY(1), sellaisena kuin se on viimeksi muutettuna direktiivillä 2000/20/EY(2), ja erityisesti sen liitteessä A olevan I jakson 4 kohdan, sekä katsoo seuraavaa: (1) Nautakarjojen virallisesti tuberkuloosista vapaan aseman vahvistamisesta tiettyjen jäsenvaltioiden tai jäsenvaltioiden alueiden osalta ja päätöksen 97/76/EY kumoamisesta 15 päivänä heinäkuuta 1999 tehdyssä komission päätöksessä 1999/467/EY(3), sellaisena kuin se on viimeksi muutettuna päätöksellä 2000/694/EY(4), myönnetään tällainen asema tietyille jäsenvaltioille ja niiden alueille. (2) Ranskan toimivaltaiset viranomaiset ovat toimittaneet komissiolle todisteet siitä, että kaikki direktiivin 64/432/ETY liitteessä A olevan I jakson 4 kohdassa säädetyt edellytykset täyttyvät ja erityisesti että kunkin kalenterivuoden 31 päivänä joulukuuta tehtyjen laskujen mukaan yli 99,9 prosenttia Ranskan nautakarjasta on ollut joka vuosi kuuden viimeksi kuluneen vuoden ajan virallisesti vapaa nautaeläinten tuberkuloosista ja että joulukuussa 1999 perustettuun tietokantaan tehtyjen merkintöjen perusteella voidaan jäljittää yhteisön lainsäädännön mukaisesti tunnistetut nautaeläimet. (3) Tämän vuoksi on aiheellista julistaa Ranska virallisesti vapaaksi tuberkuloosista edellä mainitun direktiivin säännösten mukaisesti. (4) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 1999/467/EY liite I tämän päätöksen liitteellä. 2 artikla Tämä päätös on osoitettu kaikille jäsenvaltioille. Tehty Brysselissä 27 päivänä joulukuuta 2000. Komission puolesta David Byrne Komission jäsen (1) EYVL 121, 29.7.1964, s. 1977/64. (2) EYVL L 163, 4.7.2000, s. 35. (3) EYVL L 181, 16.7.1999, s. 36. (4) EYVL L 286, 11.11.2000, s. 41. LIITE "LIITE I Jäsenvaltiot, jotka on julistettu virallisesti vapaiksi nautaeläinten tuberkuloosista: Tanska Saksa Ranska Luxemburg Alankomaat Itävalta Suomi Ruotsi"
2001/28/EY: Komission päätös, tehty 27 päivänä joulukuuta 2000, nautakarjojen virallisesti tarttuvasta leukoosista vapaan aseman vahvistamisesta tiettyjen jäsenvaltioiden tai jäsenvaltioiden alueiden osalta tehdyn päätöksen 1999/465/EY muuttamisesta (ETA:n kannalta merkityksellinen teksti) (tiedoksiannettu numerolla K(2000) 4146)



Virallinen lehti nro L 006 , 11/01/2001 s. 0021 - 0021



Komission päätös, tehty 27 päivänä joulukuuta 2000, nautakarjojen virallisesti tarttuvasta leukoosista vapaan aseman vahvistamisesta tiettyjen jäsenvaltioiden tai jäsenvaltioiden alueiden osalta tehdyn päätöksen 1999/465/EY muuttamisesta (tiedoksiannettu numerolla K(2000) 4146) (ETA:n kannalta merkityksellinen teksti) (2001/28/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyteen liittyvistä ongelmista yhteisön sisäisessä nautaeläinten ja sikojen kaupassa 26 päivänä kesäkuuta 1964 annetun neuvoston direktiivin 64/432/ETY(1), sellaisena kuin se on viimeksi muutettuna direktiivillä 2000/20/EY(2), ja erityisesti sen liitteessä D olevan I luvun E kohdan, sekä katsoo seuraavaa: (1) Nautakarjojen virallisesti tarttuvasta leukoosista vapaan aseman vahvistamisesta tiettyjen jäsenvaltioiden tai jäsenvaltioiden alueiden osalta 13 päivänä heinäkuuta 1999 tehdyssä komission päätöksessä 1999/465/EY(3) kyseinen asema myönnetään tietyille jäsenvaltioille ja niiden alueille. (2) Ruotsin toimivaltaiset viranomaiset ovat toimittaneet komissiolle todisteet siitä, että kaikki direktiivin 64/432/ETY liitteessä D olevan I luvun E kohdassa säädetyt edellytykset täyttyvät. (3) Tämän vuoksi on aiheellista katsoa Ruotsin olevan edellä mainitun direktiivin säännösten mukaisesti virallisesti vapaa nautakarjojen tarttuvasta leukoosista ja muuttaa päätös 1999/465/EY vastaavasti. (4) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan päätös 1999/465/EY lisäämällä sen liitteessä I olevaan jäsenvaltioiden luetteloon sana "Ruotsi". 2 artikla Tämä päätös on osoitettu kaikille jäsenvaltioille. Tehty Brysselissä 27 päivänä joulukuuta 2000. Komission puolesta David Byrne Komission jäsen (1) EYVL 121 29.7.1964, s. 1977/64. (2) EYVL L 163, 4.7.2000, s. 35. (3) EYVL L 181, 16.7.1999, s. 32.
2001/27/EY: Komission päätös, tehty 27 päivänä joulukuuta 2000, päätöksen 92/160/ETY muuttamisesta Brasiliasta tuotavien hevoseläinten tuonnin osalta (ETA:n kannalta merkityksellinen teksti) (tiedoksiannettu numerolla K(2000) 4145)



Virallinen lehti nro L 006 , 11/01/2001 s. 0020 - 0020



Komission päätös, tehty 27 päivänä joulukuuta 2000, päätöksen 92/160/ETY muuttamisesta Brasiliasta tuotavien hevoseläinten tuonnin osalta (tiedoksiannettu numerolla K(2000) 4145) (ETA:n kannalta merkityksellinen teksti) (2001/27/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyttä koskevista vaatimuksista elävien hevoseläinten liikkuvuuden ja kolmansista maista tapahtuvan tuonnin osalta 26 päivänä kesäkuuta 1990 annetun neuvoston direktiivin 90/426/ETY(1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 13 artiklan 2 kohdan, sekä katsoo seuraavaa: (1) Yhteisön lainsäädännön mukaisesti jäsenvaltiot saavat tuoda kolmansista maista tai, kun on kyse virallisesta aluejaosta, kolmannen maan osista hevoseläimiä, joissa ei ole esiintynyt räkätautia vientiä edeltävien kuuden kuukauden aikana. (2) Komission päätöksessä 92/160/ETY(2), sellaisena kuin se on viimeksi muutettuna päätöksellä 2000/508/EY(3), säädetään eräiden kolmansien maiden aluejaosta hevoseläinten tuonnin osalta. (3) Päätös 92/160/ETY muutettiin Brasiliasta yhteisöön suuntautuvan hevoseläinten tuonnin osalta päätöksillä 2000/163/EY(4) ja 2000/508/EY, koska Pernambucon, Alagoasin, Sergipen ja Cearán osavaltioissa havaittiin esiintyvän räkätautia paikallisissa hevoseläimissä. (4) Brasilia ilmoitti uusista kliinisesti todetuista räkätautitapauksista kotimaisissa työhevosissa tietyissä Maranhãon ja Piauin osavaltioiden osissa maan koillisosassa. Lähinnä maan koillisosassa sijaitsevissa 11 osavaltiossa tehdään serologiset tutkimukset tautitilanteen arvioimiseksi. (5) Tämän vuoksi olisi soveliasta mukauttaa aluejakoa kyseessä olevan maan tautitilanteen mukaisesti ottaen huomioon parhaillaan tekeillä olevat tutkimukset. (6) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Poistetaan päätöksen 92/160/ETY liitteessä olevasta Brasilian osavaltioita koskevasta luettelosta ilmaisut "Maranhão", "Piaui", "Rio Grande do Norte", "Paraiba", "Bahia" ja "Tocantins". 2 artikla Tämä päätös on osoitettu kaikille jäsenvaltioille. Tehty Brysselissä 27 päivänä joulukuuta 2000. Komission puolesta David Byrne Komission jäsen (1) EYVL L 224, 18.8.1990, s. 42. (2) EYVL L 71, 18.3.1992, s. 27. (3) EYVL L 204, 11.8.2000, s. 44. (4) EYVL L 51, 24.2.2000, s. 46.
2001/4/EY: Neuvoston päätös, tehty 19 päivänä joulukuuta 2000, sellaisten kolmannen maan laitosten väliaikaisten luetteloiden laatimista siirtymäkauden ajaksi koskevista yksityiskohtaisista säännöistä, joista jäsenvaltioilla on lupa tuoda tiettyjä eläintuotteita, kalastustuotteita ja eläviä simpukoita, tehdyn päätöksen 95/408/EY muuttamisesta



Virallinen lehti nro L 002 , 05/01/2001 s. 0021 - 0021



Neuvoston päätös, tehty 19 päivänä joulukuuta 2000, sellaisten kolmannen maan laitosten väliaikaisten luetteloiden laatimista siirtymäkauden ajaksi koskevista yksityiskohtaisista säännöistä, joista jäsenvaltioilla on lupa tuoda tiettyjä eläintuotteita, kalastustuotteita ja eläviä simpukoita, tehdyn päätöksen 95/408/EY muuttamisesta (2001/4/EY) EUROOPAN UNIONIN NEUVOSTO, joka ottaa huomioon sellaisten kolmannen maan laitosten väliaikaisten luetteloiden laatimista siirtymäkauden ajaksi koskevista yksityiskohtaisista säännöistä, joista jäsenvaltioilla on lupa tuoda tiettyjä eläintuotteita, kalastustuotteita ja eläviä simpukoita, 22 päivänä kesäkuuta 1995 tehdyn neuvoston päätöksen 95/408/EY(1) ja erityisesti sen 9 artiklan, ottaa huomioon komission ehdotuksen, sekä katsoo seuraavaa: (1) Päätöksessä 95/408/EY säädetty siirtymäkausi päättyy 31 päivänä joulukuuta 2000. (2) Sellaisten kolmansien maiden laitosten lopullisen luettelojen laatiminen, joista jäsenvaltioilla on lupa tuoda tiettyjä tuotteita kyseisiin tuotteisiin sovellettavia terveyssääntöjä koskevien direktiivien säännösten mukaisesti, on viivästynyt hallinnollisista syistä. (3) Elintarvikkeiden turvallisuutta koskevassa valkoisessa kirjassa kaavaillun eläinlääkintälainsäädännön tarkistusehdotuksen mukaan hyväksymisjärjestelmää, jota sovelletaan kolmansien maiden laitoksiin, joista jäsenvaltioilla on lupa tuoda tiettyjä tuotteita, olisi muutettava. (4) Perinteisen kaupankäynnin katkosten välttämiseksi on syytä pidentää siirtymäkautta, jonka aikana yksinkertaistettua järjestelmää voidaan soveltaa laadittaessa luetteloja tiettyjä eläintuotteita, kalastustuotteita ja eläviä simpukoita vievistä kolmansien maiden laitoksista. ON TEHNYT TÄMÄN PÄÄTÖKSEN: 1 artikla Korvataan päätöksen 95/408/EY 9 artiklassa oleva päivämäärä "31 päivään joulukuuta 2000" päivämäärällä "31 päivään joulukuuta 2003". 2 artikla Tämä päätös on osoitettu kaikille jäsenvaltioille. Tehty Brysselissä 19 päivänä joulukuuta 2000. Neuvoston puolesta Puheenjohtaja J. Glavany (1) EYVL L 243, 11.10.1995, s. 17, päätös sellaisena kuin se on viimeksi muutettuna päätöksellä 98/603/EY (EYVL L 289, 28.10.1998, s. 36).